20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 12 της 23 Δεκ. 1965/15 Ιαν. 1966 (ΦΕΚ Α΄  6) Περί εισαγωγής και αποθηκεύσεως εγχωρίων ειδών, εντός της Ελευθέρας Ζώνης Λιμένος Θεσσαλονίκης (Ε.Ζ.Λ.Θ.) και διατηρήσεως της εθνικότητος αυτών, ως εγχωρίων. Έχοντες υπ’ όψιν: 1)Τας διατάξεις του άρθρ. 13 του Νόμ. 390/1914 (ΦΕΚ 342/Α/14) «περί Ελευθέρας Ζώνης Θεσσαλονίκης» και 2)την υπ’ αριθ. 1038/24.11.65 γνωμοδότησιν του Συμβουλίου της Επικρατείας, προτάσει του επί των Οικονομικών Υφυπουργού, απεφασίσαμεν και διατάσσομεν. Άρθρ.1.-1.Επιτρέπεται, κατόπιν εγγράφου αδείας της τελωνειακής υπηρεσίας, η εισαγωγή και αποθήκευσις εις ιδιαιτέρους αποθηκευτικούς χώρους της προβλήτος Νο 4 της Ε.Ζ.Λ.Θ. των κάτωθι εγχωρίων ειδών: α)Σιδηροπυρίτου, προοριζομένου, ως πρώτης ύλης, δια το εις θέσιν Διαβατά Θεσσαλονίκης εγκατεστημένον εργοστάσιον παραγωγής αζωτοφοσφωρούχων λιπασμάτων, της Α.Ε. «ΧΗΜΙΚΑΙ ΒΙΟΜΗΧΑΝΙΑΙ ΒΟΡΕΙΟΥ ΕΛΛΑΔΟΣ». β)Λιπασμάτων, παραγωγής του ανωτέρω εργοστασίου. 2.Τα είδη της προηγουμένης παραγράφου, καθ’ όλον το διάστημα της παραμονής των εν τη Ε.Ζ.Λ.Θ. διατηρούσι την εθνικότητά των, ως εγχωρίων. Άρθρ.2.-Τα διακινούμενα είδη της παρ. 1 του προηγουμένου άρθρου, προς την Ε.Ζ.Λ.Θ. και εξ αυτής προς ετέρους λιμένας της Επικρατείας, υπόκεινται εις τας, υπό των τελωνειακών διατάξεων «περί τρόπου μεταφοράς εγχωρίων ειδών από λιμένος εις λιμένα του εσωτερικού», καθοριζομένας διατυπώσεις. Άρθρ.3.-Οι όροι ους δέον να πληρώσιν οι αποθηκευτικοί χώροι της Νο 4 προβλήτος της Ε.Ζ.Λ.Θ., εντός των οποίων θ’ αποθηκεύωνται τα περί ων η παρ. 1 του άρθρ. 1 του παρόντος εγχώρια είδη, ο τρόπος ελέγχου και εποπτείας των χώρων τούτων, υπό της τελωνειακής υπηρεσίας, ως και πάσα αναγκαία λεπτομέρεια δια την εκτέλεσιν του παρόντος Δ/τος, καθορίζονται δι’ αποφάσεως της Δ/νσεως Τελωνείων Θεσσαλονίκης. Εις τον αυτόν επί των Οικονομικών Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 